যুবভারতী কাণ্ডে FIR-এ স্থগিতাদেশ চেয়ে হাইকোর্টে শুভেন্দু

হলদিয়া: যুবভারতীর (Yuva Bharati) ঘটনায় গ্রেফতারি বন্ধ করার জন্যে এফআইআরের (FIR) ওপর স্থগিতাদেশ (Stay Order) চেয়ে হাইকোর্টে (High Court) শুভেন্দু (Shubendu Adhikari)।  মামলা গ্রহণ করেছেন প্রধান বিচারপতি, সংবাদিকদের মুখোমুখি হয়ে জানালেন তিনি।

হলদিয়া কলকাতা পোর্ট এন্ড ডক শ্রমিক ইউনিয়নের উদ্যোগে তাম্রলিপ্ত জাতীয় সরকারের সর্বাধিনায়ক,  তথা হলদিয়া বন্দরের রূপকার শ্রী সতীশ চন্দ্র সামন্তর মূর্তি উন্মোচন ও ১২৭তম জন্মজয়ন্তী উদযাপন অনুষ্ঠানে উপস্থিত ছিলেন রাজ্যের বিরোধী দল নেতা শুভেন্দু অধিকারী। মূর্তি উন্মোচন ও পদযাত্রার পরে সাংবাদিক সম্মেলন করেন তিনি। যুবভারতীতে ভাঙচুরের ঘটনায় গ্রেফতার আরও ৩।

এই প্রসঙ্গে শুভেন্দু অধিকারী বলেন, দর্শকদের গ্রেফতার করা হচ্ছে। যুবকদের ইমোশন নষ্ট করা হয়েছে। আমি ইতিমধ্যেই আদালতে গিয়েছি। মহামান্য প্রধান বিচারপতি মামলা গ্রহণ করেছেন। গ্রেফতার বন্ধ করার জন্যে এফআইএর-ওপর স্টে চেয়েছি। আগে অরূপ বিশ্বাসকে গ্রেফতার করুন। মমতা মেসিকে দিয়ে, ‘বলাতো খেলা হবে, বাংলা তো বোঝেনা! উল্টো খেলা হয়ে গেছে।

আরও পড়ুন-  যুবভারতী কাণ্ডে সরব রাজ্যপাল, টাকা ফেরতের দাবি ভক্তদের

গত শনিবার যুবভারতীতে আসেন ফুটবলের রাজপুত্র লিওনেল মেসি। মেসিকে একবার দেখতে হাজার হাজার টাকা দিয়ে টিকিট কাটেন। রাজ জেগে মানুষ এক ঝলক মেসিকে দেখার জন্য অপেক্ষা করতে থাকেন। মেসিকে এক ঝলক দেখা তো দূরের কথা, এক মুহূর্তও তাঁর দেখা মেলেনি। ক্ষুব্ধ মানুষ যুবভারতীতে বসেই মাঠের দিকে লক্ষ্য করে জলের বোতল, চেয়ার ছোঁড়াছুঁড়ি করতে থাকেন। এক রণক্ষেত্র পরিস্থিতি তৈরি হয়। এই কাণ্ডে গ্রেফতার করা হয়েছে আয়োজক সংস্থার কর্ণধার শতদ্রু দত্তকে।যুবভারতীতে ভাঙচুরের ঘটনায় গ্রেফতার আরও ৩ জনকে গ্রেফতার করা হয়েছে। মোট গ্রেফতার পাঁচ।

দেখুন আরও খবর-